efsyn.gr

Δεκατρείς ταυτόχρονες επιθέσεις έγιναν τα ξημερώματα σε καταστήματα της αλυσίδας «My Market» που απασχόλησε την επικαιρότητα με τις πρακτικές διευθύντριάς της έναντι των εργαζομένων.

Ειδικότερα, σύμφωνα με την αστυνομία, μέσα σε δέκα λεπτά, από τις 03:00 έως τις 3:10, σημειώθηκαν παράλληλα επιθέσεις από άγνωστους δράστες που προκάλεσαν υλικές ζημιές σε σούπερ μάρκετ στις εξής περιοχές:

Δύο στη Γλυφάδα (Γεννηματά 106, Αθανάτων και Σπερχειάδων), δύο στη Νέα Σμύρνη (Ομήρου 60, Πλαστήρα 1-3), δύο στον Βύρωνα (Καραολή Δημητρίου 58, Αγίας Σοφίας 47), ένα στα Σεπόλια (Αντιγόνης 197), ένα στον Άγιο Ελευθέριο (Βικέλα 2), ένα στην Κυψέλη (Λέλας Καραγιάννη 68), ένα στο Παγκράτι (Φορμίωνος 23), ένα στα Πετράλωνα (Τρώων 38), ένα στο Ίλιον (Μενελάου και Θέτιδος) και ένα στον Κεραμεικό (Παραμυθιάς 51).

Η αστυνομία προχώρησε σε τρεις προσαγωγές.

Θυμίζουμε ότι σε ανακοίνωσή της διευθύντρια καταστήματος My Market καλούσε τους εργαζομένους να... χαμογελούν επειδή έχουν δουλειά και επειδή πληρώνονται έστω και με 300 ευρώ, τα οποία είναι «300% περισσότερα σε σχέση με το μηδέν».